Pracovný dokument útvarov Komisie - Sprievodný dokument Návrh rozhodnutie Európskeho parlamentu a Rady, ktorým sa ustanovuje akčný program na zvýšenie kvality vyššieho vzdelávania a na podporu porozumenia medzi kultúrami prostredníctvom spolupráce s tretími krajinami (Erasmus Mundus) (2009 – 2013) Zhrnutie rozšíreného hodnotenie vplyvu, ktorým sa integrujú požiadavky na ex ante hodnotenie [KOM(2007) 395 v konečnom znení] [SEK(2007) 949] /* SEK/2007/0950 v konečnom znení */





[pic] | KOMISIA EURÓPSKYCH SPOLOČENSTIEV | Brusel 12.7.2007 SEK(2007) 950 PRACOVNÝ DOKUMENT ÚTVAROV KOMISIE Sprievodný dokumentNávrhROZHODNUTIE EURÓPSKEHO PARLAMENTU A RADY,ktorým sa ustanovuje akčný program na zvýšenie kvality vyššieho vzdelávania a na podporu porozumenia medzi kultúrami prostredníctvom spolupráce s tretími krajinami (Erasmus Mundus) (2009 – 2013) Zhrnutie rozšíreného hodnotenie vplyvu, ktorým sa integrujú požiadavky na ex ante hodnotenie [KOM(2007) 395 v konečnom znení][SEK(2007) 949] ZHRNUTIE V reakcii na proces globalizácie sa vyššie vzdelávanie stáva predmetom rastúcej internacionalizácie. Spoločenstvo a jeho členské štáty by sa preto mali snažiť pripraviť svojich občanov na globálne prostredie prostredníctvom vhodného a účinného začlenenia medzinárodného rozmeru do svojich systémov vyššieho vzdelávania. Inštitúcie vyššieho vzdelávania sú priestorom pre dialóg a výmenu skúseností medzi kultúrami. Program vzdelávania a mobility založený na medzinárodných vzťahoch a výmenách jednotlivcov môže posilniť politické, kultúrne, vzdelávacie a ekonomické väzby medzi Európskou úniou a tretími krajinami. Celkovým cieľom budúceho programu Erasmus Mundus by malo byť zvýšenie kvality európskeho vyššieho vzdelávania, podpora dialógu a porozumenia medzi rôznymi spoločnosťami a kultúrami prostredníctvom spolupráce medzi inštitúciami vyššieho vzdelávania a vzájomných kontaktov medzi ľuďmi, ako aj presadzovanie cieľov vonkajšej politiky EÚ a príspevok k rozvoju tretích krajín v oblasti vyššieho vzdelávania. Konkrétne by mal nový program: - financovať kvalitné programy magisterského a doktorandského štúdia, ktoré ponúka skupina inštitúcií vyššieho vzdelávania v Európe a prípadne aj v tretích krajinách; - poskytovať štipendiá počas celého štúdia študentom z Európy a z tretích krajín, aby sa mohli zúčastňovať v týchto spoločných programoch, a krátkodobé štipendiá akademickým pracovníkom z Európy a tretích krajín, aby mohli v rámci týchto spoločných programov robiť výskum alebo vyučovať; - rozvíjať partnerstvá na báze spolupráce medzi vzdelávacími inštitúciami vyššieho vzdelávania v Európe a v tretích krajinách ako základ pre výmenu študentov a akademických pracovníkov na všetkých úrovniach vyššieho vzdelávania s cieľom rozvíjať možnosti medzinárodnej spolupráce inštitúcií vyššieho vzdelávania v tretích krajinách; - podporovať nadnárodné iniciatívy, analýzy, štúdie, projekty, podujatia a iné činnosti so zameraním na zvýšenie príťažlivosti európskeho vyššieho vzdelávania vo svete. Vo vzťahu k budúcemu programovému obdobiu programu Erasmus Mundus (2009 – 2013) je potrebné uvažovať o troch základných variantoch: 1. pokračovať v programe Erasmus Mundus v jeho súčasnej podobe; 2. pokračovať v programe Erasmus Mundus v upravenej podobe a; 3. ukončiť program Erasmus Mundus, keď sa súčasný program skončí v decembri 2008. Porovnávacie hodnotenie týchto troch variantov ukazuje, že tretia možnosť má najmenší vplyv na potreby a ciele programu. Napriek tomu, že prvá možnosť obstála v hodnotení dobre, druhá možnosť má v porovnaní s ňou jasné výhody. V rámci druhej možnosti sa podrobne posudzovali tieto úpravy, ktoré sú vzhľadom na ich pozitívny vplyv všetky navrhnuté na začlenenie do nového programu Erasmus Mundus: - rozšírenie programu tak, aby sa doň začlenilo financovanie doktorandského štúdia ; - začlenenie finančnej podpory pre študentov z EÚ v rámci programu; - lepšia integrácia inštitúcií vyššieho vzdelávania z tretích krajín do programu; - integrácia komponentu vonkajšej spolupráce programu Erasmus Mundus do programu.